armvectores/hy_wikipedia_2023 huggingface dataset:
Յուան Շանշան

Յուան Շանշան (չինարեն՝ 袁姗姗, փետրվարի 22, 1987(1987-02-22), Xiangcheng District, Xiangyang, Հուբեյ, Չինաստան), ավելի հայտնի է որպես Մեյբել Յուան, չինացի դերասանուհի և երգչուհի։
Նրան նկատել են «Պալատ», «Պալատ 2» և «Սուսերամարտիկը» պատմական դրամաներում նկարհանվելու ժամանակ։


== Կենսագրություն ==


=== Վաղ կյանք ===
Յուան Շանշանը ծնվել է 1987 թվականի փետրվարի 22-ին՝ Հուբեի տարածաշրջանի Սյանյան քաղաքի հարուստ և բարձր կրթության մակարդակ ունեցաղ ընտանիքում։
6 տարեկանում սկսել է ջութակ նվագել։ 2005 թվականին ընդունվելու է Պեկինի կինոյի ակադեմիան և 2009 թվականին ավարտել այն։


=== Դերասանական կարիերա ===
Յուան Շանշանին առաջին անգամ նկատել են, երբ նա «Պալատ» պատմական դրամայում խաղացել է Ռու Բին անունով երկրորդական կերպարի դերը, Լիու Սյուհուայի միջամտությամբ նա պայմանագիրկնքեց «Yuzheng Studio»-ի (չինարեն՝ 于正工作室) հետ։ 2013 թվականին «Պալատ 2» դրամայում խաղացել է կայսրուհի Սյանշենհիանի դերը։
2013 թվականին խաղացել է Ռեն Յինյինի դերը՝ Յու Չժենի «Սուսերամարտիկը» դրամայում, որը հիմնված է Ջին Յոնի ուսյա ժանրի «Ժպտացող հպարտ թափառականը» նովելի վրա։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Սինգլեր ===
Loneliness (《寂寞红》)
Buyuan (《不怨》)
I Have a Date With Spring (《我和春天有个约会》)
The Song of Love (《爱的传颂》)
Love Me (《爱我》)
Consciousness (《觉悟》)
Promise (《承诺》)
The Song of Missing (《相思曲》)
Wulei (《无泪》)


== Մրցանակներ ==


== Ծանոթագրություններ ==
Կաառլիմիիսա

Կաառլիմիիսա (էստ․՝ Kaarlimõisa), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 61 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քեդա (գյուղ)

Քեդա (վրաց.՝ ქედა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 280 մետր բարձրության վրա։ Շրջկենտրոն Քեդայից 0,5 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 149 մարդ։


== Ծանոթագրություններ ==
Գեչլու Ադասի

Գեչլու Ադասի, կղզյակ Իրանում, Ուրմիա լճում, անմարդաբնակ է։


== Ծանոթագրություններ ==
Պոզդնեևկա (Միլլերովսկի շրջան)

Անվան այլ կիրառումների համար տե՛ս՝ Պոզդնեևկա (այլ կիրառումներ)Պոզդնեևկա (ռուս.՝ Позднеевка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կրիվորոժսկի գյուղական համայնքի կազմի մեջ։
Սան Միգել դու Արագուայայի գավառ

Սան Միգել դու Արագուայայի գավառ (պորտ.՝ Microrregião de São Miguel do Araguaia) գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հարավային մարզի մեջ։ Բնակչությունը կազմում է 75 676 մարդ 2006 թվականի տվյալով։ Զբաղեցված տարածքը 24 381,371 կմ²։ Բնակչության խտությունը 3,1 մարդ/կմ²։


== Վիճակագրություն ==
Համախառն ներքին արտադրանքը կազմել է 614 594 296,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 183,46 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,715


== Գավառի կազմ ==
Գավառի կազմի մեջ են մտնում հետևյալ համայնքները.

Կրիշաս
Մոզարլանդիա
Մունդու Նովու
Նովա Կրիշաս
Նովու Պլանալտու
Սան Միգել դու Արագուայա
Ույրապուրու
Շահեն Շահինյան (ջութակահար)

Շահեն Հակոբի Շահինյան (նոյեմբերի 5, 1963(1963-11-05), Երևան, Հայկական ԽՍՀ, ԽՍՀՄ), հայ ջութակահար, ՀՀ արվեստի վաստակավոր գործիչ (2016), պրոֆեսոր (2011)։ Երևանի պետական կոնսերվատորիայի ռեկտորը 2011-2018 թվականներին։


== Կենսագրություն ==
Շահեն Շահինյանը ծնվել է 1963 թվականի նոյեմբերի 5-ին Երևանում։ 1981 թվականին ավարտել է Երևանի Պ. Ի. Չայկովսկու անվան երաժշտական դպրոցը, 1987 թվականին՝ Երևանի պետական կոնսերվատորիան, իսկ 2002 թվականին՝ ասպիրանտուրան (երեքն էլ՝ Հ. Բոգդանյանի դասարան)։ 
1982-1988 թվականներին եղել է Երևանի պետական կոնսերվատորիայի օպերային ստուդիայի (1991-1992 թվականներին՝ տնօրեն), 1984-1985 թվականներին՝ Հայկական հեռուստատեսության և ռադիոյի նվագախմբի, 1985-1987 թվականներինին՝ Հայաստանի պետական սիմֆոնիկ նվագախմբի ջութակահար, 2005-2007 թվականներին՝ Ա. Խաչատրյանի անվան քառյակի 1-ին ջութակահար։ 
1991 թվականին սկսել է դասավանդել Երևանի պետական կոնսերվատորիայում (2003-2008 թվականներին եղել է նվագախմբային ֆակուլտետի դեկանի տեղակալ, 2008-2011 թվականներին՝ ուսումնական գծով պրոռեկտոր, 2011-2018 թվականներին՝ ռեկտոր)։ 
Շահեն Շահինյանի նախաձեռնությամբ Երևանի պետական կոնսերվատորիան 2012 թվականին անդամագրվել է Եվրոպական կոնսերվատորիաների ընկերակցությանը։ Նույն թվականին Եվրախորհրդարանի համաժողովում ներկայացրել է Հայաստանի պետական երիտասարդական նվագախումբը, որի օրինակով 2013 թվականին ստեղծվել է եվրոպական համանման նվագախումբ։ 
Որպես մենակատար՝ Շահեն Շահինյանը համերգներով հանդես է եկել Երևանի պետական կոնսերվատորիայի սիմֆոնիկ (2001, Երևան) և «Վերածնունդ» կամերային (2007, Դուբայ) նվագախմբերի, Լիսաբոնի պետական թատրոնում դաշնամուրային եռյակի (2001), «Արամ Խաչատրյան» լարային քառյակի (2006, Հայաստան) հետ։ 
Հեղինակել է մենանվագներ՝ ջութակի և ալտի համար, նոտաների ժողովածու (կազմող և մասնագիտական խմբագիր, 2004), փոխադրել է շարականներ և այլ երկեր։
2007 թվականին արժանացել է Խորվաթիայի երաժշտական ակադեմիայի պատվավոր պրոֆեսորի կոչման։ 
2008 թվականին Մինսկում և 2009 թվականին Երևանում կայացած ԱՊՀ երկրների «Դելֆյան խաղեր» միջազգային մրցույթում հանդես է եկել որպես ժյուրիի անդամ, իսկ Գյումրիում կայացած «Վերածնունդ» երիտասարդ կատարողների միջազգային մրցույթ-փառատոնում՝ ժյուրիի նախագահ։ 
2017 թվականին արժանացել է Հայաստանի արվեստի վաստակավոր գործչի կոչման։


== Ծանոթագրություններ ==
(9899) 1996 EH

(9899) 1996 EH, աստերոիդ աստերոիդների հիմնական գոտում։ Հայտնաբերվել է 1996 թվականի մարտի 12-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,363591 ա. մ., առավելագույնը մոտենում է 2,0034 ա. մ. հեռավորության վրա և հեռանում 2,7238 ա. մ.։ Արեգակի շուրջ մեկ ամբողջական պտույտ է կատարում 1327,26 երկրային օրվա ընթացքում, իր ուղեծրով շարժվելով միջինում 0,271235 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9899) 1996 EH աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4945) Իկենոզենի

(4945) Իկենոզենի (անգլ.՝ Ikenozenni), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 18-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,574793 ա. մ., առավելագույնը մոտենում է 1,7656 ա. մ. հեռավորության վրա և հեռանում 3,384 ա. մ.։ Արեգակի շուրջ մեկ ամբողջական պտույտ է կատարում 1509,08 երկրային օրվա ընթացքում, իր ուղեծրով շարժվելով միջինում 0,238556 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4945) Իկենոզենի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (465)

Ժողովածու (465), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 465 թվի տակ։ Ձեռագիրը գրվել է ենթադրաբար Դավիթ գրիչի կողմից։ Ստացողը եղել է Հովհաննես քահանան։ Գրված է թղթի վրա, որը ունի 18,5 x 15,5 չափս։ Գրված է միասյուն, նոտրգրով։ Ունի կիսախորան մանրանկարներ։ Հիշատակարաններ նախագաղափար՝ 291ա (13-րդ դար), գրչի՝ 16բ, 19ա, ստացողի՝ 134բ։


== Բովանդակություն ==
Նեմեսիոսի Յաղագս բնութեան մարդոյ։
Գր․ Նիւստցւոյ Տեսութիւն ի մարդոյն կազմութիւն։
Հարցմունք և պատասխանիք ի ս․ Գրոց։
Արիստոտէլի Ստորոգութիւնք։
Բարուախոս։
Վարդ․ Այգեկցւոյ Առակք։
Հարցմունք և պատասխանիք։
Աբուսայիդայ Յաղագս կազմութեան մարդոյ։
Վասն բնութեան և գոյացութեան մարդոյն։


== Ծանոթագրություններ ==
Ացանո Մելլա

Ացանո Մելլա (իտալերեն՝  Azzano Mella), կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 1794 մարդ, խտությունը՝ 179 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 25020։ Հեռախոսային կոդ՝ 00030։
Կոմունայի հովանավոր սրբերն են սուրբ Պետրոս և Պողոս առաքյալները։ Տոնը նշվում է հունիսի 29-ին։


== Ծանոթագրություններ ==
Միքսիններ

Մեքսիններ, (անգլ.՝Myxini), անծնոտների դասի ողնաշարավոր կենդանիների ենթադաս։ Մարմնի երկարությունը 45-70 սմ է։ Բերանը և կենտ քթանցքը շրջապատված են մսալի 6-8 բեղիկներով։ Արյունատար համակարգը բաց է, ունեն 1 հիմնական և 3 լրացուցիչ սիրտ։ Հայտնի է մեքսինների 15 տեսակ, տարածված համաշխարհային օվկիանոսի բարեխառն և մերձարևադարձային շրերում։ Գիշատիչ են, սնվում են գլխավորապես թուլացած ձկներով, որոնց մարմնի մեջ են խրվում հզոր, ատամնավոր լեզվի օգնությամբ։ Որոշ մեքսիններ վնաս են հասցնում ձկնորսությանը։
(9500) Կամելոտ

(9500) Կամելոտ (անգլ.՝ Camelot), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,59525 ա. մ., առավելագույնը մոտենում է 2,1666 ա. մ. հեռավորության վրա և հեռանում 3,0239 ա. մ.։ Արեգակի շուրջ մեկ ամբողջական պտույտ է կատարում 1527,1 երկրային օրվա ընթացքում, իր ուղեծրով շարժվելով միջինում 0,235741 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9500) Կամելոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիզինչի (գետ)

Կիզինչի, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Խոձ գետի ձախ ափից 52 կմ հեռավորության վրա։ Գետի երկարությունը կազմում է 15 կմ, ջրահավաք ավազանը՝ 52,7 կմ2։


== Ջրագրության տվյալներ ==
Ըստ Ռուսաստանի պետական ջրային ռեեստրի տվյալների՝ այն պատկանում է Կուբանի ավազանային շրջանին, գետի ջրատնտեսության մասը կազմում է Չամլիկ գետ թափվելու մասից մինչև իր գետաբերանը, գետի գետային ենթաավազանը բացակայում է։ Գետի գետային ավազանը՝ Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 06020000712108100003618
Կոդը ըստ հիդրոլոգիական հետազոտության (ՌԴ) - 108100361
Ավազանի կոդը - 06.02.00.007
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
(4208) Կիսիլյով

(4208) Կիսիլյով (անգլ.՝ Kiselev), աստերոիդ աստերոիդների գոտու արտաքին մասում։ Հայտնաբերվել է 1986 թվականի սեպտեմբերի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,205673 ա. մ., առավելագույնը մոտենում է 2,9567 ա. մ. հեռավորության վրա և հեռանում 3,4547 ա. մ.։ Արեգակի շուրջ մեկ ամբողջական պտույտ է կատարում 2096,41 երկրային օրվա ընթացքում, իր ուղեծրով շարժվելով միջինում 0,171722 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4208) Կիսիլյով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխայիլ Դուդին

Միխայիլ Ալեքսանդրովիչ Դուդին (ռուս.՝ Михаил Александрович Дудин, նոյեմբերի 7 (20), 1916, Q20475009?, Nerekhtsky Uyezd, Կոստրոմայի նահանգ, Ռուսական կայսրություն - դեկտեմբերի 31, 1993(1993-12-31), Սանկտ Պետերբուրգ, Ռուսաստան), ռուս խորհրդային բանաստեղծ։ Սոցիալիստական աշխատանքի հերոս (1977 թվական)։ ՌԽՖՍՀ Գերագույն խորհրդի 9-րդ գումարման դեպուտատ։ ԽՄԿԿ անդամ 1951 թվականից, տպագրվում է 1934 թվականից։ 1939-1945 թվականներին ծառայել է բանակում։ Գերմանա-խորհրդային պատերազմի («Հայրենական մեծ պատերազմ», 1941-1945) տարիներին աշխատել է ռազմաճակատային թերթերում։ Հրատարակել է «Տափաշիշ» (1943 թվական), «Գվարդիայի ուղին» (1944 թվական) ժողովածուները։ Դուդինը գրել է առավելապես աշխատանքի, խաղաղության թեմաներով՝ «Համարեք ինձ կոմունիստ» (1950 թվական), «Ցպահանջ» (1963 թվական) և այլն։ Նրա պոեզիան հնչեղ է, հրապարակախոսական։ Դուդինը հանդես է եկել նաև որպես արձակագիր ու թարգմանիչ։ Հայ գրականության պրոպագանդման բնագավառում բազմամյա աշխատանքի համար նրան շնորհվել է Հայկական ԽՍՀ կուլտուրայի վաստակավոր գործչի կոչում (1975 թվական)։


== Ծանոթագրություններ ==
Կրոնը Կուբայում

Կուբան ավանդորեն կաթոլիկ երկիր է։ Որոշ դեպքերում կաթոլիկությունը զգալիորեն ձևափոխվել է սինկրետիզմի ազդեցության պատճառով։ Ընդհանուր սինկրետիկ հավատքը կոչվում է Սանտերիա և Կուբա է եկել Աֆրիկայից բերված ստրուկների միջոցով և հետագայում տարածվել նաև Կուբան շրջապատող կզիներում։ Սանտերիան շատ նման է բրազիլական Ումբանդային։


== Գրականություն ==
Charles Spencer King.,"Nature's Ancient Religion" ISBN 978-1440417337
Աստերոիդների ցանկ (171601-171700)

Աստերոիդների ցանկ (171501-171600)  • Աստերոիդների ցանկ  • Աստերոիդների ցանկ (171701-171800)
 Աստերոիդների ցանկ (171501-171600)  • Աստերոիդների ցանկ  • Աստերոիդների ցանկ (171701-171800)
Առաքել Միրզոյան

Առաքել Միրզոյան (հոկտեմբերի 21, 1989(1989-10-21), Բաղրամյան, Էջմիածնի շրջան, Հայկական ԽՍՀ, ԽՍՀՄ), հայ ծանրամարտիկ։ 2009 թվականին արժանացել է Եվրոպայի չեմպիոնի կոչման։ 2009 թվականի Աշխարհի խաղերի արծաթե մեդալակիր։ 2012 թվականի Օլիմպիական խաղերի մասնակից։ Միջազգային կարգի սպորտի վարպետ։ Հայտնի ծանրամարտիկ, Օլիմպիական խաղերի չեմպիոն՝ Հոկսեն Միրզոյանի որդին։


== Կենսագրություն ==
Առաքել Միրզոյանը ծնվել է 1989 թվականի հոկտեմբերի 21-ին, Էջմիածնի շրջանի Բաղրամյան գյուղում։ 5 տարեկանից սկսել է զբաղվել ծանրամարտով, իր հոր՝ Հոկսեն Միրզոյանի հսկողության ներքո։ 2007-2009 թվականներին մասնակցել է երիտասարդների և պատանիների միջազգային մրցաշարերի։ 2008 թվականին դառնում է Եվրոպայի չեմպիոն երիտասարդների մեջ։ Նույն թվականին դառնում է Աշխարհի արծաթե մեդալակիր։ 2009 թվականից ընդգրկվում է Հայաստամնի ազգային հավաքականի կազմում։ Եվրոպայի չեմպիոնատի ժամանակ՝ Բուխարեստում, ստանում է ոսկե մեդալ, Աշխարհի խաղերում՝ Կոյանում, դառնում է արծաթե մեդալակիր, իր տեղը զիջելով Օլիմպիական խաղերի չեմպիոն, չինացի մարզիկ Լյաո Խուեյին։ 2010 թվականին ծանր վնասվածք է ստանում և երկար ժամանակ բուժվում։ 2011 թվականին Փարիզում կայացած Աշխարհի խաղերի ժամանակ հանդես է գալիս միջին քաշային կարգում և զբաղեցնում 10-րդ հորիզոնականը։ ՎԵրադառնալով թեթև քաշային կարգին Լոնդոնի Օլիմպիական խաղերի ժամանակ զբաղեցնում է 5-րդ հորիզոնականը։
Հացաբլուր

Հացաբլուր, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դոբրոե (այլ կիրառումներ)

Դոբրոե, կարող է վերաբերել՝


== Ուկրաինայի բնակավայրեր ==
Դոբրոե - ավան, Ուկրաինայի Նիկոլաևի մարզի Բերեզնեգովատոեի շրջանում
Դոբրոե - գյուղ, Ուկրաինայի Կիրովոգրադի մարզի Օլշանսկի շրջանում
Դոբրոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Դոբրոե - գյուղ, Ուկրաինայի Նիկոլաևի մարզի Բաշտանկայի շրջանում
Դոբրոե - գյուղ, Ուկրաինայի Վոլինի մարզի Կամեն-Կաշիրսկիի շրջանում


== Ռուսաստանի բնակավայրեր ==
Դոբրոե - գյուղ Ռուսաստանի Լիպեցկի մարզի Դոբրովսկի շրջանի կազմում։
Դոբրոե - գյուղ Ռուսաստանի Սմոլենսկի մարզի Ուգրանսկի շրջանի կազմում։
Մ.թ.ա. 163


== Դեպքեր ==


== Ծնունդներ ==


== Մահեր ==
Թոր

Անվան այլ կիրառումների համար տե՛ս՝ Թոր (այլ կիրառումներ)Թոր (հին սկանդինավերեն՝ Þórr), սկանդինավյան դիցաբանության մեջ որոտի, կայծակի, փոթորիկների, կաղնու ծառի, հզորության, մարդկության պաշտպանության, ինչպես նաև պտղաբերություն և հիվանդների ապաքինման աստվածն է, ոսկեհեր աստվածուհի Սիֆի ամուսինը, Յոթունների (հսկաներ) սիրելին, ամենակարող աստված Օդինի որդին և չար աստված Լոկիի խորթ եղբայրը։ Թորն ունի մուրճանման զենք, որը կոչվում է մյոլնիր։ Գերմանական ցեղերը Թորին հին անգլերենով կոչում էին Þunor, հին գերմաներենով՝ þonar։
Ի վերջո ծագելով նախահնդեվրոպական հավատալիքներից, Թորը գերմանական ժողովուրդների ամբողջ գրի առնված պատմության մեջ նշվում է որպես աստված, երկնային հզոր ուժ։ Պատմությունը որպես այդպիսին սկսվում է Հռոմի կողմից գերմանական տարածքների զավթմամբ, շարունակվում ցեղային ընդարձակումներով ու Ազգերի մեծ գաղթով, հասնում մեծագույն ժողովրդականությանը Վիկինգների ժամանակաշրջանում և վերջանում սկանդինավյան երկրներում քրիստոնեության ընդունմամբ։


== Ծանոթագրություններ ==
Իմ հապալասե գիշերներ

«Իմ հապալասե գիշերներ» (անգլ.՝ My Blueberry Nights), ռեժիսոր Վոնգ Կար Վայի մելոդրաման։


== Սյուժե ==
Ջերեմին գաղթել է Մանչեսթերից և այժմ Նյու Յորքում փոքրիկ սրճարան ունի։ Մի օր Էլիզաբեթը գալիս է սրճարան, որպեսզի գտնի իր ընկերոջը, սակայն Ջերեմին ասում է, որ իր ընկերը դավաճանում է իրեն։ Կինը մնում է սրճարանում ողջ երեկո, ուտում է հապալասե թխվածքաբլիթ, որը Ջերեմին է պատրաստում, հետո նրանք միմյանց պատմում են իրենց կյանքի պատմությունները։ Ջերեմին հիանալի հիշողություն ունի և բացատրում է Բեթին, որ բազում բանալիներ է պահում իր սրճարանում։ Յուրաքանչյուր բանալի ինչ-որ մարդու մի ամբողջ կյանքի պատմություն է ներառում։ Նա պահպանում է բանալիները, որովհետև հուսով է, որ մի օր այդ մարդիկ կվերադառնան իրենց պատմությունների հետևից։ Էլիզաբեթը Ջերեմիի մոտ է թողնում իր բնակարանի բանալին և հեռանում է։


== Դերերում ==
ՀիմնականՆորա Ջոնս՝ Էլիզաբեթ (Լիզի/Բեթ)
Ջուդ Լոու՝ Ջերեմի
Դևիդ Սթրեթերն՝ Առնի Քոուփլենդ
Ռեյչել Վայս՝ Սյու Լին Քոուփլենդ
Նատալի Փորտման՝ ԼեսլիԵրկրորդականՔեթ Փաուեր՝ Կատյա
Ջոն Մելոյ՝ Սրճարանի տնօրեն
Դեմետրիուս Բաթեր՝ Վաճառող
Ֆրենկի Ֆեյսոն՝ Թրևիս
Էդրիեն Լենոք՝ Սենդի
Բենջամին Քեյնս՝ Ռենդի
Մայքլ Հարթնեթ՝ Ակնոցով տղամարդ
Մայքլ Մեյ՝ Ալոհա
Չեդ Դևիս՝ Զուգընկեր
Կատյա Բլումենբերգ՝ Զուգընկերուհի։


== Մրցանակներ և անվանակարգեր ==
Վոնգ Կար Վայը առաջադրվել է Կաննի միջազգային կինոփառատոնում «Ոսկե արմավենու», ինչպես նաև ֆիլմն առաջադրվել է Իսպանիայի Կինոգիրների մրցանակին որպես «Լավագույն օտարալեզու ֆիլմ»։


== Սաունդթրեք ==
Սաունդթրեքը թողարկվել է Blue Note Records լեյբլի կողմից։ Երգերը կատարում են ֆիլմի աստղեր Նորա Ջոնս, Քեթ Փաուերը, Ռայ Քուդերը, օսկարակիր երգահան Գուստավո Սանտաօլալյան, Օթիս Ռեդինգը, Կասանդրա Ուիլսոնը և Ամոս Լին։

The Story – Նորա Ջոնս – 4:10
Living Proof – Քեթ Փաուեր – 3:10
Ely Nevada – Ռայ Քուդեր – 2:31
Try a Little Tenderness – Օթիս Ռեդինգ – 3:19
Looking Back – Ռութ Բրաուն – 4:16
Long Ride – Ռայ Քուդեր – 3:13
Eyes on the Prize – Մևիս Սթեփլս – 4:06
Yumeji's Theme – Չիկարա Ցուզուկի – 2:22
Skipping Stone – Ամոս Լի – 2:21
Bus Ride – Ռայ Քուդեր – 2:58
Harvest Moon (Նեյլ Յանգ) – Կասանդրա Ուիլսոն – 4:44
Devil's Highway – Հելո Սթրենջեր – 5:34
Pajaros – Գուստավո Սանտաօլալյա – 2:22
The Greatest – Քեթ Փաուեր – 3:24


== Ծանոթագրություններ ==


== Արտաքին հղումներ ==
«Իմ հապալասե գիշերներ»(անգլ.) ֆիլմը allmovie կայքում:
«Իմ հապալասե գիշերներ»(անգլ.) ֆիլմը Metacritic կայքում:
Իմ հապալասե գիշերներ(անգլ.) ֆիլմը Rotten Tomatoes կայքում
Սմորոդինկա (գյուղ, Պերելյուբինսկի շրջան)

Անվան այլ կիրառումների համար տե՛ս՝ ՍմորոդինկաՍմորոդինկա (ռուս.՝ Смородинка), գյուղ Ռուսաստանի Սարատովի մարզի Պերելյուբինսկի շրջանի կազմում։
Բնակչությունը վերջին գրանցված տվյալներով կազմում էր 544 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորեանո

Տորեանո (իտալերեն՝ Torreano), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2265 մարդ 2008 թվականի մարդահամարի տվյալների, բնակչության խտություն՝ 67 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 712028,0432 712045
Էլեկտրոնային փոստ։ comune@torreano.net
Պաշտոնական կայք։ http://www.torreano.net/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չենեզելի

Չենեզելի (իտալերեն՝ Ceneselli), կոմունա Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 1868 մարդ, խտությունը կազմում է 6728 մարդ/կմ²։ Տարածքը գրավում է 27 կմ²։ Էլեկտրոնային փոստ՝ 45030, հեռախոսային կոդ՝ 0425 ։
Չենեսելին սահմանակից է Կալտո, Կաստելմասա, Կաստելնովո Բարիանո, Ջաչիանո կոն Բարուչելլա, Սալարա, Տրեչենտա մունիցիպալիտետներին։
Կոմունայում մարտի 25-ին հատկապես նշվում է Սուրբ Մարիամ Աստվածածնի Ավետման տոնը։


== Ծանոթագրություններ ==
Ուրոշ Սպայիչ

Ուրոշ Սպայիչ (սերբ.՝ Урош Спајић; փետրվարի 13, 1993(1993-02-13), Բելգրադ, Հարավսլավիայի Դաշնային Հանրապետություն), սերբ ֆուտբոլիստ, ռուսական «Կրասնոդար» ակումբի և Սերբիայի հավաքականի պաշտպան։


== Ակումբային կարիերա ==
Ուրոշ Սպայիչը Բելգորոդի «Ցրվենա Զվեզդա» ակումբի սան է։ 2010 թվականի հոկտեմբերի 27-ին Ուրոշը կատարել է իր նորամուտը հիմնական թիմի կազմում՝ փոխարինման դուրս գալով Սերբիայի գավաթի խաղարկության՝ «Բորաց» ակումբի դեմ խաղում։ Խաղային պրակտիկա ստանալու համար 2011 թվականին վարձավճարով սկսել է հանդես գալ «Սոպոտ» ակումբի կազմում, որը «Ցրվենա Զվեզդայի» ֆարմ ակումբն է։ Սերբիայի առաջնության երրորդ լիգայում մեկուկես տարվա ընթացքում անցկացրել է ընդամենը 34 հանդիպում։ 2012 թվականի  ամռանը Սպայիչը վերադարձել է «Ցրվենա Զվեզդայի» կազմ։ Եվրագավաթներում իր նորամուտը կատարել է Եվրոպայի լիգայի որակավորման փուլի՝ ֆրանսական «Բորդո» ակումբի դեմ խաղում։
2013 թվականի հուլիսին նա տեղափոխվել է ֆրանսական «Թուլուզ» ակումբ. տրանսֆերի արժեքը կազմել է 1,5 միլիոն եվրո։ Օգոստոսի 10-ին կատարել է իր նորամուտը Լիգա 1-ում՝ մասնակցելով «Վալենսյեն» ակումբի հետ խաղին։ Հանդիպման 35-րդ րոպին նա հեռացվել է դաշտից վերջին հույսի խախտման համար հանդիպման մրցավարի սխալի պատճառով,  քանի որ կանոնները խախտել էր նրա թիմակից Ստիվ Յագոն։ 2013/2014 մրցաշրջանում անցկացրել է 23 հանդիպում ամբողջ առաջնության ժամանակ՝ կարևոր տեղ զբաղեցնելով ակումբի պաշտպանությունում։ Հաջորդ մրցաշրջանում նա պակաս հաջողություն է ունեցել։ Հաճախակի վնասվածքների պատճառով նա այդ մրցաշրջանում անցկացրել է 17 հանդիպում
2008 թվականի մայիսի 26-ին Սպայիչը պայմանագիր է կնքել «Կրասնոդար»  ակումբի հետ։ Պայմանագիրը նախատեսված է մինչև 2023 թվականը։


== Կարիերան հավաքականում ==
Սերբիայի մինչև 19 տարեկանների հավաքականի կազմում Սպայիչը մասնակցել է Էստոնիայում կայացած Եվրոպայի պատանեկան առաջնությաններում։ Նա մասնակցել է իր թիմի բոլոր երեք հանդիպումներին։
2015 թվականի մայիսին ընդգրկվել է Սերբիայի երիտասարդական հավաքականի հայտացուցակում՝ մասնակցելու Չեխիայում անցկացվելիք Եվրոպայի երիտասարդական առաջնությանը, որտեղ նա մասնակցել է հավաքականի բոլոր երեք խաղերին։
2015 թվականի սեպտեմբերի 4-ին կատարել է իր նորամուտը ազգային հավաքականի կազմում` 2016 թվականի Եվրոպայի առաջնության որակավորման փուլի շրջանակներում մասնակցելով Հայաստանի դեմ հանդիպմանը։
2018 թվականին Ուրոշն ընդգրկվել է Սերբիայի հավաքականի հայտացուցակում՝ մասնակցելու Ռուսաստանում կայանալիք աշխարհի առաջնությանը, բայց մրցաշարում իր թիմի բոլոր երեք խաղերի ժամանակ գտնվել է պահեստայինների նստարանին։


== Ծանոթագրություններ ==


== Արտաքին հղումներ ==
Биография и статистика на сайте сборной Сербии по футболу (серб.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)
Անդրուշչինո

Անդրուշչինո (ուկրաիներեն՝ Андрущине), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Անդրուշչինո գյուղում բնակվում էր 13 մարդ։ Բնակավայրը զբաղեցնում է 0,144 կմ² տարածք։ Բնակչության խտությունը կազմում էր 90,28 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մազուբի

Մազուբի (ֆր.՝ Mazuby), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 25 մարդ, բնակչության խտությունը` 2.79 մարդ/կմ²։ Բնակավայրը զբաղեցնում է 8.96 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 175 կմ հարավ-արևմուտք, Կարկասոն քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 10 աշխատունակ (15-64 տարեկան)  բնակիչ, որոնցից ակտիվ էին 7-ը, իսկ ոչ ակտիվները` 3։ Ակտիվության ցուցանիշը կազմում է 70,0 %։ 7 աշխատունակ մարդկանցից աշխատել է 6 անձ (4 տղամարդ և 2 կին)։ Գործազուրկ են եղել 1 անձ (1 տղամարդ և 0 կին)։ 3 անաշխատունակներից 0-ը եղել են աշակերտներ կամ ուսանողներ, 3-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սկիդանկի (գյուղ, Միրգորոդի շրջան)

Սկիդանկի (ուկրաիներեն՝ Скиданки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սկիդանկի գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կռունկ հայոց աշխարհին

«Կռունկ հայոց աշխարհին», գրական, բանասիրական, վիճակագրական, բարոյախոսական և տեղեկատու ամսօրյա հանդես։ Լույս է տեսել 1860-1863 թվականներին Թիֆլիսում։ Խմբագիրն էր Մ. Աղաբեկյանը, հրատարակիչը՝ Համբարձում Էնֆիաճյանը։ Հանդեսը հայ ժողովրդի լուսավորության հիմնական գործոնները համարել է լեզուն, պատմությունը և կրոնը։ Կարևոր դեր է կատարել աշխարհաբար գրական հայերենի ձևավորման գործում՝ տպագրելով Խ. Աբովյանի («Օվսանա»), Պերճ Պռոշյանի («Սոս և Վարդիթեր», «Աղասի»), Դ. Շերմազանյանի, Ռ. Պատկանյանի, Ե. Սահակյանի, Հ. Ամիրբեկյանի և ուրիշների գեղարվեստական երկերը, Մ. Մամուրյանի «Անգլիական նամականի»-ի առաջին բաժինը։ Թարգմանաբար ներկայացրել է Պուշկինի և Հաֆեգի ստեղծագործություններից, բազմաթիվ գլուխներ Ռուսթավելու «Վագրենավորից»։ Ամսագիրն ավանդ ունի նաև հայ բանասիրության զարգացման բնագավառում (Մ. Տեր-Ազարյանցի, Մ. Աղաբեկյանի ուսումնասիրությունները, Հովսեփ կաթողիկոսի «Հիշատակարանք»-ը և այլ գործեր)։ Անդրադարձել է արևմտահայ քաղաքական կյանքի իրադարձություններին, Զեյթունի ապստամբությանը։


== Ծանոթագրություններ ==
Ֆաստարգանա Դոն

Ֆաստարգանա Դոն (ռուս.՝ Фастаргана-Дон), գետ Ռուսաստանում, հոսում է Հյուսիսային Օսիա-Ալանիայի հանրապետությունում, Կաբարդա-Բալկարիա հանրապետությունում։ Գետաբերանը տեղակայված է Լեսկեն գետի աջ ափով՝ 47 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպյան ավազանային շրջանին, գետային ավազանը Թերեքի, ենթաավազանը՝ բացակայում է։ Գետի ջրատնտեսային տեղամասը Կասպից ծովից մինչև Վոլգա և Թերեք գետերի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000412108200003952
Հիդրոլոգիական ուսումնասիրությունների կոդը - 108200395
Ավազանի կոդը - 07.02.00.004
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիրկեն գավաթը մատուցում է Ոդիսևսին

«Կիրկեն գավաթը մատուցում է Ոդիսևսին» (անգլ.՝ Circe Offering the Cup to Ulysses), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված մոտ 1891 թվականին։ Կտավը դարձել է Ուոթերհաուսի նկարների շարքի շարունակությունը, որտեղ պատկերել է իշխանությամբ օժտված կանանց, ինչն արտացոլել է 20-րդ դարի շեմին վիկտորյական Բրիտանիայում տեղի ունեցող փոփոխությունները։ Նկարը եղել է դիցաբանական դասական կերպար Կիրկեի առաջին պատկերումը, որին հաջորդել են «Կիրկե» (1892) և «Կախարդուհին» (մոտ 1911) նկարները։ Գտնվում է Օլդեմի պատկերասրահում, Միացյալ Թագավորություն։


== Սյուժե և նկարագրություն ==
Նկարում պատկերված է տեսարան Հոմերոսի «Ոդիսական» պոեմից, որտեղ կախարդուհի Կիրկեն Ոդիսևսին առաջարկում է կախարդական ըմպելիք, որի միջոցով նա փորձում է ենթարկել Ոդիսևսին իր կախարդանքներին, քանի որ արդեն արել էր նրա խմբի հետ։ Ոդիսևսին կարելի է տեսնել Կիրկեի գահի հետևում գտնվող հայելու մեջ, իսկ Ոդիսևսի ուղեկիցներից մեկին, որը կախարդանքով փոխակերպվել էր խոզի, կարելի է տեսնել Կիրեկի ոտքերի մոտ։


== Վերլուծություն ==
Ուոթերհաուսը ցույց է տալիս, որ Կիրկեն վերահսկում է իրավիճակը՝ նրան տեղակայելով դիտողից բարձր դիրքում։ Նրա նստատեղը գտնվում է աստիճանի վրա, իսկ կախարդուհին նկարված է բարձր պահած կզակով, այդպիսով մենք պետք է նայենք նրա աչքերին, երբ նա նայում է ներքև։ Այդ կերպ նկարիչը խաղարկում է Կիրկեի կեցվածքը, որպեսզի նրան դնի գերակշիռ դիրքում։ Բացի այդ՝ Կիրկեի հետին ֆոնը ցույց է տալիս ուժ, քանի որ նրա մարմինը երիզող առարկաները՝ հայելին և բազկաթոռի արմնկակալները ստեղծում են գահի տպավորություն։


== Տես նաև ==
«Կիրկե»
«Կախարդուհին»
«Ոդիսևսը և սիրենները»


== Ծանոթագրություններ ==
Սև (այլ կիրառումներ)

Սև, կարող է վերաբերել՝

Սև - ամենամուգ գույնը, լույսի բացակայության կամ ամբողջական կլանման արդյունքը
Սև - գետ Ռուսաստանում, Բալթիկ ծով
Քոչասար (լեռնագագաթ)

Քոչասար, լեռնագագաթ Հայաստանի Լոռու մարզում, Ջավախքի լեռներում, Ձորագետի աջափնյակում, Կաթնառատ գյուղից 8, 5 կմ հարավ-արևմուտք։ Բարձրությունը 2303 մ է։


== Ծանոթագրություններ ==
Ալեքսանդր Վլադիմիրով

Ալեքսանդր Վլադիմիրով (ռուս.՝ Алекса́ндр Семёнович Влади́миров, հուլիսի 11, 1946(1946-07-11)), ռուս դիվանագետ։ 1-ին դասի արտակարգ և լիազոր դեսպանորդ (2018 թվականի դեկտեմբերի 17)։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ռումիներենին և անգլերենին։
1974 թվականից զբաղվում է դիվանագիտական գործունեությամբ։

Մինչև 2000 թվականը Ռումինիայում եղել է Ռուսաստանի դեսպանատան խորհրդական-դեսպանորդ։
2000-2005-ական թվականներին եղել է Ռուսաստանի արտաքին գործերի նախարարության երրորդ եվրոպական դեպարտամենտի փոխտնօրեն։
2005 թվականի փետրվարի 28-ից մինչև 2009 թվականի հունվարի 16-ը Սեյշելյան կղզիներում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ։
1-ին դասի արտակարգ և լիազոր դեսպանորդ (2018 թվականի դեկտեմբերի 17)։


== Ծանոթագրություններ ==
Անդեր Էրերա

Անդեր Էրեյրա (իսպ.՝ Ander Herrera Agüera, օգոստոսի 14, 1989(1989-08-14), Բիլբաո, Բասկերի երկիր, Իսպանիա), իսպանացի և բասկերյան ֆուտբոլիստ, կենտրոնական կիսապաշտպան անգլիական «Մանչեսթեր Յունայթեդ» ակումբում։ Ֆուտբոլային կարիերան սկսել է «Ռեալ Սարագոսա»-ում։ 2011 թվականին գնում է «Աթլետիկ Բիլբաո»։ 2014 թվականին գալիս է անգլիական «Մանչեսթեր Յունայթեդ», նրա համար վճարեցին 36 մլն եվրո։ Իսպանիայի երիտասարդական հավաքականը հաղթում է Միջերկրածովյան առաջնությունը և Եվրոպայի երիտասարդական առաջնությունը։


== Ակումբային կարիերա ==


=== «Ռեալ Սարագոսա» ===
Երիտասարդ տարիքում Էրեյրան խաղացել է «Ամիստադ» և «Սարագոսա» ակումբներում։ 2008 թվականին գալիս է «Սարագոսա»-ի պահեստային թիմ։ 2009 թվականին դառնում է հիմնական թիմի խաղացող։
Իսպանիայի առաջնությանը իր դեբյուտը եղավ 2009 թվականի օգոստոսի 29-ին՝ «Տեներիֆ»-ի դեմ խաղում, սկսում է խաղալ 71-րդ րոպեից, փոխարինելով Ջերմեյն Պենատային։ Գլխավոր թիմում իր առաջին գոլը Իսպանիայի առաջնության ժամանակ խփել է դեկտեմբերի 6-ին «Մալյորկա»-ի դարպասին։ 2009/10 սեզոնում Էրեյրան խաղացել է 30 խաղ և դարձել 2 գոլի հեղինակ։ Հաջորդ սեզոնի ընթացքում խաղացել է 33 խաղ և խփել 2 գոլ։ 2014 թվականի վերջում Անդերը «Ռեալ Սարագոսա»-ի և «Լևանտե»-ի կազմում անցկացրել է 40 խաղ։


=== «Աթլետիկ Բիլբաո» ===
2011 թվականի ամռանը «Աթլետիկ»-ը գնեց Էրեյրային 7 500 000 եվրոյով, առաջին 4 000 000 -ը վճարվել էր հունվարին։ Էրեյրի դեբյուտը «Աթլետիկ»-ում տեղի է ունեցել 2011 թվականի օգոստոսի 18-ին՝ Եվրոպայի Լիգայի խաղում։ «Աթլետիկ»-ում խաղացել է 3 սեզոն, կատարել է 128 փոխանցում և խփել 11 գոլ։ 2013 թվականի օգոստոսի վերջում «Աթլետիկ»-ը Էրեյրային վաճառեց «Մանչեսթեր Յունայթեդ»-ին, նրա տրանսֆերը կազմում էր 25 մլն ֆունտ։


=== «Մանչեսթեր Յունայթեդ» ===
2014 թվականի հունիսի 26-ին նոր պայմանագիր է կնքվում երկու ֆուտբոլային ակումբների միջև, այս անգամ տրանսֆերը կազմեց 29 մլն ֆունտ։
2015 թվականի հունվարի 4-ին խփում է գոլ «Յովիլ Թաուն»-ի դարպասին իր դեբյուտային խաղում Անգլիայի մրցաշրջանի ժամանակ։ 2015 թվականի ապրիլի 4-ին խփում է 2 գոլ «Աստոն Վիլլա»-ի դարպասին։


== Կարիերան հավաքականում ==
2009 թվականի Իսպանիայի Մ-20 հավաքականի կազմում հաղթել է 2009 թվականի Միջերկրածովային խաղերը։ Իսկ ավելի ուշ մասնակցել է Եգիպտոսում կայացող աշխարհի երիտասարդական մրցաշարին։ Մրցաշարում խաղացել է չորս խաղ և խփել երկու գոլ։ Իսպանիայի հավաքականը լքեց մրցաշարը, 1/8 եզրափակչում պարտվելով Իտալիային՝ 1։3 հաշվով։
2011 թվականին Եվրոպայի երիտասարդական առաջնության ժամանակ Անդերը մասնակցեց բոլոր հանդիպումներին։ Առաջին խաղում նա խփեց իր առաջին գնդակը Անգլիայի դարպասին, երկրորդ անգամ էլ եզրափակչում գրավեց Շվեյցարիայի հավաքականի դարպասը, իսպանացիները դարձան առաջնության չեմպիոն։


== Մրցանակներ ==


=== Ակումբային ===
 Աթլետիկ Բիլբաո

Եվրոպայի Լիգայի ֆինալիստ- 2011/2012
Իսպանիայի առաջնության ֆինալիստ-2011/2012


=== Ազգային ===
 (Մ-20)

Միջերկրածովյան խաղերի հաղթող -2009


== Վիճակագրություն ==


== Ծանոթագրություններ ==


== Արտաքին հղումներ ==
Профиль футболиста ManUtd.com կայքում (անգլ.)
Աղոթք (բանաստեղծություն)

«Աղոթք», Հովհաննես Թումանյանի բանաստեղծություններից՝ գրված 1887 թվականին։


== Պատմություն ==
Հովհաննես Թումանյանն այս բանաստեղծությունը գրել է 1887 թվականի փետրվար ամսին։
Տիգրան Փիրումյանն իր հուշերում նշում է Մոսկվայում 1890 թվականին լույս տեսած բանաստեղծությունների ժողովածուի I հատորում տպագրված 13 բանաստեղծության մասին և տեղեկություններ հաղորդում դրանց գրվելու շարժառիթների և Թումանյանի ներշնչման մասին։ Ըստ այդ հուշերի՝ «Աղոթք» բանաստեղծությունը գրելու առիթ է դարձել մի քահանայի  բացականչությունը. «Փող  է հարկավոր, փող, դուն փող ասա»։
Բանաստեղծության ինքնագիրը չի պահպանվել։
Արամ Առաքելյանն իր հուշերում ասել է, որ Թումանյանի ինքնագիրը եղել է «գրելու թղթի թերթերից կարած» այն տետրում, որը 1888 թվականին Հովհաննես Թումանյանը ցույց է տվել Ներսիսյանի դպրոցի բարձր դասարանցի ընկերներին՝ Դավիթ Շահլամյանին, Գրիգոր Վանցյանին, Արամ Առաքելյանին և Արսեն Ղլտճյանին։
Առաջին անգամ տպագրվել է Մոսկվայում 1890 թվականին լույս տեսած բանաստեղծությունների ժողովածուի I հատորում  (էջ 85), այնուհետև՝ Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 247)։
Արտատպվել է «Բանաստեղծություններ, հ I․  Մոսկվա, 1890» գրքից։


== Ծանոթագրություններ ==
Ռենգելդորֆ

Ռենգելդորֆ (ֆր.՝ Ringeldorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 85 մարդ, բնակչության խտությունը` 30.58 մարդ/կմ²։ Բնակավայրը զբաղեցնում է 2.78 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 29 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 55 աշխատունակ (15-64 տարեկան)  բնակիչ, որոնցից ակտիվ էին 44-ը, իսկ ոչ ակտիվները` 11։ Ակտիվության ցուցանիշը կազմում է 80,0 %։ 44 աշխատունակ մարդկանցից աշխատել է 41 անձ (22 տղամարդ և 19 կին)։ Գործազուրկ են եղել 3 անձ (0 տղամարդ և 3 կին)։ 11 անաշխատունակներից 1-ը եղել են աշակերտներ կամ ուսանողներ, 8-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ձևայնացում

Ձևայնացում, իմացությաև որևէ բովանդակային բնագավառ (կշռադատություն, ապացուցում, ինֆորմացիայի դասակարգում, տեսություն և այլն) ձևային համակարգի կամ հաշվի տեսքով ներկայացնելը։


== Զարգացում ==
Ձևայնացումը հանդես է եկել մտածողության ու լեզվի հետ մեկտեղ։ Նրա հետագա զարգացումը կապված է գրերի գյուտի, մաթեմատիկական սիմվոլիկայի ստեղծման, իսկ ավելի ուշ՝ իմացության տարբեր բնագավառներում մաթեմատիկական մեթոդների ներթափանցման հետ։ Այդ պրոցեսին մեծ չափով նպաստել է նաև տրամաբանության ձևայնացումը։
Արդի մակարդակով ձևայնացումը հենվում է որոշակի վերացությունների իդեալականացման և նշանային լեզվի բազայի վրա։ Ձևայնացման շնորհիվ ինտուիցիայով պայմանավորված փաստարկումներն ու ըմբռնումները փոխարինվում են որոշակի ու միանշանակ սահմանումներով ու արտածման կանոններով, որը և հնարավորություն է տալիս համակարգել գիտելիքները, բացահայտել տեսության դրույթների միջև եղած բոլոր կապերը, միարժեք կերպով ձևակերպել պրոբլեմները, ճշգրտել ապացուցումները։
Ձևայնացման ընթացքում բացահայտ կերպով ներկայացվում են բոլոր տրամաբանական կապերն ու անցումները, ուստի տեսությունները կորցնում են իրենց ինտուիտիվ ակնհայտ բնույթը և հավաքությունը։
Ձևայնացումը սահմանափակված է որոշակի շրջանակներով։ Մինչև վերջ ձևայնացվել կարող են միայն պարզագույն կառուցվածք ունեցող տեսությունները։ Ավելի «հարուստ» տեսությունները ձևայնացնելիս, նրանցում միշտ մնում է որոշ բովանդակային «մնացորդ», այսինքն, բովանդակային տեսակետից ճշմարիտ, բայց ձևայնորեն չապացուցվող դրույթներ։ Ձևայնացման դերը ներկայումս մեծ մասամբ կապված է գիտությունների «կիբեռնետիկացման» հետ, երբ մեքենայական լուծումներ են որոնվում այնպիսի պրոբլեմների համար, որոնց լուծումը ավանդաբար համարվել է մարդկային բանականության մենաշնորհը։
Ստրելչե (գյուղ, Գորոխովի շրջան)

Ստրելչե (ուկրաիներեն՝ Стрільче), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1565 թվականին։
2001 թվականի տվյալներով Ստրելչե գյուղում բնակվում էր 394 մարդ։ Բնակավայրը զբաղեցնում է 17045 կմ² տարածք։ Բնակչության խտությունը կազմում էր 23,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այիզպուտեի շրջան

Աիզպուտյան շրջան (լատիշ․՝ Aizputes novads), վարչա-տարածքային միավոր Լատվիայի Հանրապետության արևմուտքում՝ Կուրզեմե մարզում։ Կենտրոնը համարվում է Աիզպուտե քաղաքը։


== Տարածքային բաժանում ==
քաղաք Աիզպուտե (լատիշ․՝ Aizputes pilsēta)
Աիզպուտյան վոլոստ (լատիշ․՝ Aizputes pagasts)
Կազդանգյան վոլոստ (լատիշ․՝ Kazdangas pagasts)
Կալվենյան վոլոստ (լատիշ․՝ Kalvenes pagasts)
Լաժյան վոլոստ (լատիշ․՝ Lažas pagasts)
Ցիրավյան վոլոստ (լատիշ․՝ Cīravas pagasts)


== Արտաքին հղումներ ==
Աիզպուտյան շրջանի պաշտոնական կայք (լատիշերեն)
Հաջիվար

Հաջիվար (ադրբ.՝ Hacıvar), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։ Տեղակայված է Նախիջևան գետի ստորին  հոսանքում՝ գետի ձախ կողմում, Նախիջևան քաղաքից 3-4 կմ հեռավորության վրա։


== Բնակչություն ==
Միջին մեծության այս բնակավայրից հայերը տեղահան են արվել 1910-1920-ական թվականներին։


== Հուշարձաններ ==
Հաջիվարի հուշարձաններից կանգուն է մնացել միայն Սուրբ Հովհաննես եկեղեցին, որը գտնվում է գյուղի կենտրոնում։ Վերջինս 17-րդ դարի կառույց է, որը հիմնական վերանորոգման է ենթարկվել 19-րդ դարում։ Քառամույթ այս բազիլիկի հյուսիսային մուտքի առջև կառուցված է աղյուսաշար և երկհարկանի զանգակատուն, որի ծածկը քանդված է։ Սուրբ Հովհաննես եկեղեցու մերձակայքում եղած եկեղեցապատական այլ շինությունները և դպրոցի շենքը ժամանակի ընթացքում ավերվել են։


== Ծանոթագրություններ ==
Այրում

Այրում, քաղաք Հայաստանի Տավուշի մարզում, մարզկենտրոնից 60 կմ հյուսիս-արևմուտք, Դեբեդ գետի ափին։


== Բնակչություն ==
Նախնիների մի մասը եկել են Երևանի շրջակայքից, Արճիսից և Ռուսաստանից։
Այրումի ազգաբնակչության փոփոխությունը.


== Տնտեսություն ==
Բնակչության հիմնական մասը աշխատում է պահածոների գործարանում և երկաթուղային կայարանում։


== Պատմամշակութային կառույցներ ==
1962 թվականին Այրումի երկաթուղու կայարանից 3 կմ հարավ-արևմուտք ընկած հնագույն ամրոցի ավերակներում հայտնաբերվել են բրոնզե դարի մշակույթի մնացորդներ՝ բրոնզե 49 հատ՝ մարդկանց, բորենու, եզան, ձիու արձանիկներ, որոնք վերաբերում են Ք. ա. 10-7-րդ դարերին։ Արձանիկները ձուլված են մեծ վարպետությամբ, մարդիկ և կենդանիները շարժման մեջ են և արտահայտում են այդ շրջանի կենցաղը և բարքերը։ Շրջակայքում նաև հայտնաբերվել են դամբարաններ և խեցեղեն։


== Ծանոթագրություններ ==
Լը Ֆրետի

Լը Ֆրետի (ֆր.՝ Le Fréty), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 68 մարդ, բնակչության խտությունը` 9.59 մարդ/կմ²։ Բնակավայրը զբաղեցնում է 7.09 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 32 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 44 աշխատունակ (15-64 տարեկան) բնակիչ, որոնցից ակտիվ էին 29-ը, իսկ ոչ ակտիվները` 15։ Ակտիվության ցուցանիշը կազմում է 65,9 %։ 29 աշխատունակ մարդկանցից աշխատել է 23 անձ (15 տղամարդ և 8 կին)։ Գործազուրկ են եղել 6 անձ (2 տղամարդ և 4 կին)։ 15 անաշխատունակներից 1-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոր Հռոմ։ Սուրբ Հրեշտակի ամրոցը

Նոր Հռոմ։ Սուրբ Հրեշտակի ամրոցը, Սիլվեստր Ֆեոդոսի Շչեդրինի նկարների շարքը, որը գրվել է վաղ հռոմեական շրջանում (1821-1825)։ 
Պատկերված է Տիբերի ափը, նկարչի տան մոտակայքը։
Այս շարքը շրջադարձային փուլ է Շեդրինի ստեղծագործության մեջ։ Առաջին հերթին նորովի է մեկնաբանվում սյուժեն. ջրի մեջ ձկնորսական նավակներ, մարդկանց հետ, բնակելի տների պատեր, ահա թե ինչ է առաջին պլանում, իսկ «հին» Հռոմը (Սուրբ Հրեշտակի ամրոցը և Սուրբ Պետրոսի տաճարը) տեղակայվում է խորքում և դառնում յուրօրինակ ֆոն։ Այս բնապատկերների շարքը շատ հաջող փորձը է բացօթյա տարածքում գեղանկարչության վարպետ Շեդրին-պլեների համար։ Այդ բնապատկերներում փոխվում են նաև գունային գամման. առաջին շեդրինական աշխատանքների ստվերոտ շագանակագույն երանգներին այժմ փոխարինելու են գալիս ավելի ցուրտ՝ արծաթափայլ, կապույտ և կանաչավուն երանգները։
Ժամանակակիցներից մեկի խոսքով՝ «նկարիչը պետք է կրկներ այդ տեսարանն ութ անգամ... Ամեն անգամ նա փոխում էր օդը և նկարի տոնը»։
Կոմպոզիցիոն միասնությունը ձեռք է բերվում Տիբերի պատկերի շնորհիվ։ Եթե աջից և հեռվից վեր են խոյանում Սուրբ Հրեշտակի ամրոցի, Սուրբ Պետրոսի տաճարի և Վատիկանի պալատի վեհ շինությունները, որոնք մարմնավորում են «հին Հռոմը», ապա ձախից կոմպոզիցիան փակում է քաղաքի աղքատիկ տները՝ «Նոր Հռոմ» (Տրաստևերե թաղամաս)։ Դրանով Շեդրինն ընդգծում է, որ «Հավերժական քաղաքում» կողք կողքի գոյություն ունի բարձրը և ցածրը, հավերժականը և ժամանակավորը։ Հատուկ խնամքով պատկերված են հասարակ հռոմեացիները Տիբերի ափին՝ նկարին տալով իրական կենսունակություն և արժանահավատություն։
«Նոր Հռոմ։ Սուրբ Հրեշտակի ամրոց» նկարը մեծ հաջողություն է ունեցել և հետագայում նկարիչը հաճախ է կրկնել այդ մոտիվը տարբեր լուսավորության ժամանակ։ Պետական Տրետյակովյան պատկերասրահում պահվում է կտավի երեք տարբերակները։


== Աղբյուրներ ==
Государственная Третьяковская галерея. Искусство XII — начала XX века. — М.: СканРус, 2007. — С. 114. — ISBN 978-5-93221-120-5
Անկում

Անկում, ջերմաստիճանների, ճնշումների կամ այլ պարամետրերի մեծությունների մակարդակների տարբերությունը նրանց փոփոխման տեղում։ Էներգետիկայում անկման մեծությամբ որոշվում են մարմնում կամ փոխներգործության մեջ գտնվող մարմինների համակարգում ընթացող պրոցեսների ինտենսիվությունը։ Շոգետեխնիկայում և սառեցման մեքենաների տեսության մեջ կարևոր նշանակություն ունի նաև ջերմապարունակության (էնտալպիայի) անկման մեծությունը։


== Տես նաև ==
Թերմոդինամիկա
Ջրթափ
Զոլտան Ռոժնյայի

Զոլտան Ռոժնյայի (հունգ.՝ Rozsnyai Zoltán, հունվարի 29, 1926(1926-01-29), Բուդապեշտ, Հունգարիայի Թագավորություն - սեպտեմբերի 10, 1990(1990-09-10), Սան Դիեգո, Կալիֆոռնիա, ԱՄՆ), հունգարացի-ամերիկացի դիրիժոր։


== Կենսագրություն ==
Զոլտան Ռոժնյային ծնվել է Բուդապեշտում 1926 թվականին։ Ավարտել է Ֆերենց Լիստի անվան երաժշտական ակադեմիան, որտեղ սովորել է Զոլտան Կոդայու, Բելա Բարտոկի, Էռնստ ֆոն Դոնանյայի, դիրիժորություն՝ Յանոշ Ֆերենչիկի դասարաններում։ Տասը տարեկան հասակում համերգների դաշնակահար էր և ակադեմիա երբևէ ընդունված ամենաերիտասարդ ուսանողը։ Քսանչորս տարեկանում նշանակվել է Դեբրեցենի օպերայի և, համապատասխանաբար, Միշկոլցի, Պեչի, Դյորի նվագախմբերի երաժշտական տնօրեն։ 1954 թվականին դարձել է Հունգարիայի ազգային ֆիլհարմոնիկի  մշտական դիրիժորը։ 1956 թվականի մայիսին Հռոմում արժանացել է միջազգային դիրիժորի մրցույթի երկրորդ մրցանակին, որի արդյունքում անհապաղ Հռոմ վերադառնալու և հրավիրյալ դիրիժոր աշխատելու հրավեր է ստացել։ 1956 թվականի Հունգարիայի հեղափոխությունից հետո հեռացել է Բուդապեշտից, ուղևորվել Վիեննա, որտեղ հիմնադրել է հայտնի Հունգարական ֆիլհարմոնիկը, որի կազմում ընդգրկված էին արտաքսված ականավոր երաժիշտներ։ Հունգարական ֆիլհարմոնիկը նրա անխոնջ ջանքերի շնորհիվ դարձել է Եվրոպայում ամենաակնառու երաժշտական նվագախմբերից մեկը։ Ռոքֆելեր և Ֆորդ հիմնադրամների աջակցությամբ նվագախումբը 1959 թվականին հյուրախաղերով մեկնել է ԱՄՆ։
1961 թվականին Զոլտան Ռոժնյային դարձել է Միացյալ Նահանգների բնակիչ։ 1962 թվականին եղել է Նյու Յորքի ֆիլհարմոնիկ նվագախմբի դիրիժոր Լեոնարդ Բերնսթայնի օգնականը։ 1963 թվականին դարձել է Քլիվլենդի ֆիլհարմոնիկ, հաջորդ տարի՝ Յուտիկայի սիմֆոնիկ նվագախմբերի երաժշտական տնօրեն։
1967 թվականին 130 թեկնածուներից ընտրվել է Սան Դիեգո սիմֆոնիայի երաժշտական տնօրեն։ Նրա ղեկավարությամբ նվագախումբը կատարել է իր առաջին պրոֆեսիոնալ ձայնագրությունը։ 1982 թվականին Համաշխարհային տոնավաճառի առթիվ հիմնել է Նոքսվիլի սիմֆոնիկ նվագախումը, 1987 թվականին՝ Սան Դիեգոյի միջազգային նվագախումբը։ Այս նվագախումբը բաղկացած էր մի խումբ ընտրյալ երիտասարդ երաժիշտներից, որոնք սիմֆոնիկ նվագախմբերի և երաժշտական համույթների հետ հանդես էին եկել ամբողջ աշխարհում։ Նվագախումբը մեծ պահանջարկ էր վայելում նաև Մեքսիկայում։ Ռոժնյային Սան Դիեգոյի միջազգային նվագախումբը միացրել է Pro-Musica Ensenada-ին և Մեքսիկայի Convivium Musicum Choir-ին։ Նվագախմբի հետ կատարել է Մոցարտի Ռեքվիեմը, Վիվալդիի Գլորիան և ձայնագրել է Յոզեֆ Հայդնի «Տարվա եղանակները»։
1990 թվականին Ռոժնյային աշխատել է Սան Դիեգոյի միջազգային համալսարանի նվագախմբի հետ։ Նույն թվականի սեպտեմբերի 10-ին մահացել է սրտի կաթվածից։


== Ծանոթագրություններ ==
Նետում, կամ ամեն ինչ սկսվեց շաբաթ օրը

«Նետում, կամ Ամեն ինչ սկսվեց շաբաթ օրը» (ռուս.՝ «Бросок, или Всё началось в субботу»), խորհրդային գեղարվեստական հեռուստաֆիլմ, որը նկարահանել է  ռեժիսոր Սերիկ Ռայբաևը Կիր Բուլիչովի (լուսագրերում՝ Կիրիլ Բուլիչյով) «Գնդակը նետելու ունակություն» (ռուս.՝ «Умение кидать мяч») վիպակի մոտիվներով։
Կիր Բուլիչովի ստեղծագործությունների առաջին էկրանավորումն է նրա հայրենիքում։


== Սյուժե ==
Ճարտարապետ Թեմիրբեկ Սարսենբաևը առեղծվածային պրոֆեսորից նվեր է ստանում մեծ հեռավորություններից և գրեթե առանց նշանառության առարկաները թիրախին անսխալ նետելու ունակություն։ Այդ մասին տեղեկանում է տեղի «Արման» բասկետբոլային ակումբի մարզիչն ու առաջարկում նրան ուժերը փորձել խաղում։ Եվ չնայած Թեմիրբեկը բասկետբոլի համար ոչ մի բնական տվյալներ չունի, բացի գնդակը ճշգրիտ նետելու ունակությունից, նրա շնորհը վերափոխում է թիմին, որը սկսում է «խաղալ Սարսենբաևի հույսով»։
Նոր առաջատարի գլխավորած թիմը մի շարք հաղթանակներ է տանում, իսկ Թեմիրբեկը դառնում է բասկետբոլի իսկական աստղ։ Երկրպագուները նրան բառացիորեն տանում են ձեռքերի վրա, հայտնվում են երկրպագուհիներ, ինչի մասին նա նախկինում չէր կարող երազել։ Բայց հաջողությունը և համբավը երջանկություն չեն բերում Սարսենբաևին, նա հասկանում է, որ այդպես էլ չկարողացավ դառնալ իսկական բասկետբոլիստ։
Վճռորոշ խաղի նախօրեին նա հայտարարում է ակումբից հեռանալու մասին։ «Արմանը» սկսում է պարտվել առանց իր առաջատարի, Թեմիրբեկը, այնուամենայնիվ, գալիս է խաղի՝ թիմին օգնելու համար։ Դուրս գալով խաղադաշտ և խաղի մեջ բեկում մտցնելով՝ նա խնդրում է մարզիչին փոխարինել իրեն երիտասարդ խաղացողող՝ «հավերժական պահեստայինով»։ «Արմանը» հաղթում է, և Սարսենբաևը խաղից հետո վերջնականապես հեռանում է սպորտից։


== Դերերում ==
Եսբոլգան Ժայսանբաև – Թեմիրբեկ Սարսենբաև (հնչյունավորել է Յուրի Սարանցևը)
Ասանալի Աշիմով – պրոֆեսոր
Գալինա Շետենովա – Էստուլե
Լև Տյոմկին – Անդրեյ Զախարովիչ, մարզիչ
Ժեկսեն Կաիրլիև – Բահիտ Բայմուտդին, բասկետբոլիստ
Ջամբուլ Խուդայբերգենով – բասկետբոլիստ
Դիմաշ Ախիմով – բասկետբոլիստ
Ն. Եսենգալիև – բասկետբոլիստ
Բ. Սեիտով – բասկետբոլիստ
Բայկենժե Բելբաև – բասկետբոլիստ
Վիտալի Գրիշկո – բասկետբոլիստ
Անաուրբեկ Մոլդաբեկով – մեկնաբան
Գուլնարա Ռախիմբաևա – ռեժիսորի օգնական
Գուլզիա Բելբաևա – էպիզոդ
Ռիմա Կաբդալիևա – Այգիրիմ
Տանատ Ժայլիբեկով – ադմինիստրատոր
Անդրեյ Դուդարենկո – էպիզոդ
Արտյոմ Կարապետյան – հեղինակի տեքստ


== Նկարահանող խումբ ==
Սցենարի հեղինակներ՝ Ալեքսանդր Ստրախով, Ֆելիքս ֆրանսիացիներ
Ռեժիսոր՝ Սերիկ Ռայբաև
Օպերատոր՝ Միխայիլ Արանիշև
Նկարիչ՝ Պավել Զալցման
Կոմպոզիտոր՝ Ալեքսանդր Զացեպին
Երգերի տեքստի հեղինակ Օնեգին Գաջիկասիմով («Верю в тебя»), Լեոնիդ Դերբենև («Голос разлуки», «Люди, любите сказки»)
Երգերը կատարում են՝ Ալլա Պուգաչովա («Верю в тебя»), Լյուդմիլա Բելոգորսկայան («Голос разлуки»), Մեհրդադ Բադին («Люди, любите сказки»)
Խորհրդատուներ՝ Ալեքսանդր Գոմելսկի, Նիկոլայ Տունդա


== Ծանոթագրություններ ==


== Արտաքին հղումներ ==
«Бросок, или Всё началось в субботу» на obasketbole.ru
«Бросок, или Всё началось в субботу»(չաշխատող հղում) на rutab.net